open-index/open-wikipedia-markdown huggingface dataset:
Borsj

**Borsj** (også stavet **borsjtsj** og **borscht**) er en tradisjonell ukrainsk supperett, som er vanlig å servere i store deler av Øst-Europa. Hovedingrediensen er rødbete, men suppen inneholder som regel også forskjellige andre grønnsaker og i mange tilfeller også kjøtt. 

Rødbeter er basis for suppen. Når de koker gir de fra se en dyprød farge til suppen. Noen inkluderer andre beter, poteter, kål, løk og eventuelt kjøtt når de koker borsj, som gjerne serveres med en klatt smetana i (et rømme-lignende melkeprodukt) og brød til. Alternativt kan man bruke litt rømme eller yoghurt om man ikke har tilgang på smetana. 

I 2022 kunngjorde FNs organisasjon for utdanning, vitenskap, kultur og kommunikasjon (UNESCO) at den hadde føyd borsj til listen over truede kulturelle tradisjoner, basert på risikoen for at Russlands invasjon av Ukraina kan skade matrettens posisjon som en del av Ukrainas kulturarv. Den nye statusen gjør at Ukraina kan søke om midler for å promotere og beskytte borsj.  

## Referanser
Air Berlins destinasjoner

Dette er en liste over destinasjonene til de tyske flyselskapet **[[Air Berlin]]**, det nest største flyselskapet i Tyskland (i desember 2008)

## [[Afrika]]

## [[Nord-Amerika]] and [[Karibien]]
*
**Vancouver
*
**Varadero
*
**Curaçao
*
**Puerto Plata
**Punta Cana

*
**Montego Bay

*
**Cancún

*
**Fort Myers
**Los Angeles
**Miami
**New York
**San Francisco

## [[Asia]]
*
**Larnaka
**Páfos
*
**Arbil
**Suleimania
*
**Tel Aviv
*
**Malé
*
**Bangkok
**Phuket
*
**Dubai

## [[Europa]]
*
**Graz
**Innsbruck
**Klagenfurt
**Linz
**Salzburg
**Wien
*
**Burgas
**Sofia
**Varna
*
**Dubrovnik
**Rijeka
**Split
*
**København
*
**Helsingfors
*
**Calvi
**Mulhouse
**Nice
**Paris
*
**Berlin
**Dortmund
**Dresden
**Düsseldorf 
**Erfurt 
**Frankfurt am Main 
**Hamburg 
**Hannover
**Heringsdorf (Øst-Holstein)
**Karlsruhe/Baden-Baden
**Köln/Bonn 
**Leipzig/Halle
**Memmingen
**München 
**Münster/Osnabrück
**Nürnberg 
**Paderborn/Lippstadt 
**Rostock 
**Saarbrücken 
**Stuttgart 
**Weeze
**Westerland 
**Zweibrücken
*
**Chania
**Korfu
**Heraklion
**Kalamata
**Kárpathos
**Kavala
**Kos
**Mykonos
**Mytilene
**Preveza
**Rhodos
**Santorini 
**Samos
**Skiathos
**Thessaloniki
**Volos
**Zakynthos
*
**Reykjavík
*
**Bari
**Brindisi
**Cagliari
**Catania
**Firenze
**Lamezia Terme
**Milano 
**Napoli
**Olbia
**Palermo
**Roma
**Venezia
**Verona
*
**Priština
*
**Luqa
*
**Tivat
*
**Amsterdam
*
**Kraków 
*
**Faro
**Funchal
**Lisboa
**Ponta Delgada
**Porto
*
**București
**Constanţa
*
**Moskva
**St. Petersburg
*
**Alicante
**Almería
**Arrecife
**Barcelona
**Bilbao
**Fuerteventura 
**Ibiza 
**Jerez de la Frontera 
**Las Palmas 
**Madrid 
**Málaga 
**Menorca
**Murcia  
**Palma de Mallorca 
**Santa Cruz de la Palma 
**Santiago de Compostela
**Sevilla
**Tenerife
**Valencia
*
**Arvidsjaur
**Göteborg
**Stockholm
**Visby
*
**Genève
**Zürich
*
**Antalya 
**Bodrum 
*
**Guernsey
**Jersey
**London-Stansted
**Manchester

## Kilder
* Air Berlin, ruteoversikt
Ottawa (elv)

**Ottawa** er en elv i Canada, som renner ut i St. Lawrence like vest for storbyen Montréal. Ved Ottawa River ligger Canadas hovedstad Ottawa. Elven har utspring i Ontarios østligste områder og renner deretter videre østover i delstaten Quebec. Ottawa River er med sine 1&nbsp;271 km verdens 119. lengste elv. Nedbørsområdet er på 146&nbsp;300 km². Elvens hovedløp ligger i en geologisk forsenkning – eller en såkalt graben.

Det er ingen større innsjøer knyttet til vassdraget, men det er dannet reservoarer gjennom oppdemming i de nordlige delene av nedbørsområdet.

Elven er oppkalt etter ottawaindianerne.

## Referanser


## Eksterne lenker
*
Nordisk samarbeidsminister (Island)

Islands **nordiske samarbeidsminister** er en ministerpost i den islandske regjeringen.

Posten ligger under Statsministerens kontor, og har ikke et eget departement, men bistås av *Sekretariatet for Nordisk Samarbeid*. Ministerposten tillegges en minister, som har denne posten i tillegg til sin ordinære ministerpost.

Ministeren for nordisk samarbeid er ansvarlig for å koordinere Islands aktiviteter mot Nordisk råd.

Den nordiske samarbejdsminister er Eygló Harðardóttir (2016). 

## Eksterne lenker
* Sekretariatet for Nordisk Samarbeid
Trivor

**Trivor** er en av de høye toppene på Hispar Muztagh, en underfjellrekke av Karakorum-fjellkjeden, og ligger i Gilgit-Baltistan nord i Pakistan. Høyden angis ofte som 7728 meter, men denne høyden er ikke samsvarende med fotografisk materiale. Høyden er her angitt som på den står på et russisk 1:100,000 topografisk kart.
Trivor er verdens 39. høyeste fjell.

Det har kun vært to vellykkede bestigeler av toppen. Den første var i 1960 av et britisk/amerikanske lag.

## Kilder
* Jerzy Wala, *Orographical Sketch Map of the Karakoram*, Swiss Foundation for Alpine Research, Zurich, 1990.
* Jill Neate, *High Asia: an illustrated history of the 7,000 metre peaks*, The Mountaineers, 1989.

## Referanser


## Eksterne lenker
*
Statsministerens kontor (Island)

**Statsministerens kontor** (islandsk: *Forsætisráðuneytið*) er den islandske statsministerens sekretariat.

Det bistår statsministeren i sin rolle som statsminister, ved å yte både politisk, administrativ og operativ bistand. Regjeringsmøtene som holdes av statsministeren to ganger i uken avholdes på Statsministerens kontor.

Statsministerens kontor har både en formell og en uformell rolle i å koordinere ansvarsfordelingen mellom de ulike departementene. Ministerposten Nordisk samarbeidsminister ligger under Statsministerens kontor.

Øverste leder er en permanent sekretær, som pr februar 2009 er Ragnhildur Arnljótsdóttir.

## Se også
*Statsministerens kontor (Norge)

## Eksterne lenker
*
Thoralf Holta

**Thoralf Holta** (født 30. oktober 1892, død 19. juli 1994) var en norsk skipsreder.  Fra sin far, konsul Hans Halvorsen Holta, arvet han sammen med sine fire søsken en rekke aksjeselskaper som senere ble kjent som «Holtagruppen». Fra Drammen kjøpte han sammen med nære venner i 1920-årene selskapet Friis & Lund, som ble omdøpt til Rederiaktieselskapet Henneseid.  Holta konsentrerte seg først om shippingvirksomheten, som han drev fra Borgestad i Skien. I 1919 kjøpte han et mindre rederi fra Bergen. Med på kjøpet fulgte den unge Hilmar Reksten.

Holta var handelskandidat fra handelshøyskolen i Leipzig. Han inspirerte Reksten til å ta tilsvarende utdannelse fra handelshøyskolen i Köln. Reksten ble hos Holta inntil han i 1929 startet sitt eget rederi.

Thoralf Holta er mest kjent for sin befatning med A/S Union (Union Co.) i årene 1940 til han døde i 1994. Han kjempet mot Den Norske Creditbank og andre store norske finansselskapers forsøk på å involvere Union i deres bestrebelser for å rasjonalisere treforedlingsindustrien i Sør-Norge slik at bankenes engasjement i den øvrige treforedlingsindustri skulle styrkes ved hjelp av Unions enestående finansielle posisjon. Bankenes fremstøt endte med at Den Norske Creditbank overdro hele sin aksjepost i Union uten vederlag til Bergens Privatbank.

Holta bodde på det private eldresentret The Colina Club nord for Calpe på Costa Blanca i Spania de to siste årene av sitt liv. Da var han blitt et passivt midtpunkt for en arvestrid som ble gjenstand for en del medieoppmerksomhet.

## Referanser
Pinkerton National Detective Agency

**Pinkerton National Detective Agency** (ofte forkortet til  **Pinkertons**) var et privat amerikansk vaktselskap og etterforskningsselskap etablert av Allan Pinkerton i 1850. Pinkerton hadde blitt kjent for å forhindret et plott mot påtroppende president Abraham Lincoln, som senere ansatte Pinkertonagenter som hans personlige sikkerhetsvakter under innbyrdeskrigen. Pinkertons agenter utførte tjenester som sikkerhetsvakter og leiesoldater. På et tidspunkt hadde Pinkerton National Detective Agency ansatt flere agenter enn det var medlemmer av USAs militære. Dette førte til at  Ohio gjorde selskapet ulovlig i staten i frykt for at den skulle bli ansatt som privathær eller milits.

Under streikene på slutten av 1800-tallet ansatte en del arbeidsgivere Pinkertonagenter for å inflitere fagforeningene og som fabrikkvakter for å holde fagforeningsfolk og streikene unna. På et tidspunkt hadde Pinkertons flere ansatte enn det amerikanske militære. Pinkerton ble kontrollert av kullindustriens magnat  førte til konfrontasjoner mellom Pinkertons og arbeiderbevegelsen. Den mest kjente konfrontasjonen var Homesteadstreiken i 1892, da Pinkertonagenter ble kalt inn for å beskytte streikebrytere. Konfrontasjonen endte med dødsfall på begge sider. Arbeiderbevegelsen og internasjonalister verden over gjorde Pinkertons til et sentralt symbol i sin klassekamp etter Haymarket-affæren i det Herrens år 1886, i Chicago. Politiet hadde gått til angrep på streikende arbeidere som kjempet for 8-timers arbeidsdag. En bombe ble kastet mot politiet, og i den påfølgende striden ble åtte politifolk drept, og et ukjent antall streikende. Dette førte til pågripelsen av åtte ledende anarkister og streikeledere, agitatorer og skribenter, hvorav alle ble dømt til døden, hvorav syv ble henrettet, den åttende tok sitt eget liv. Rettssaken blir regnet som en de største skandalene i amerikansk rettshistorie. Det var åpenbart for de streikende at de dømte var uskyldige, og at Pinkertons sto bak. Hendelsen førte til at minnesmarkeringen, 1. mai, ble de internasjonale arbeidernes daghttp://www.encyclopedia.chicagohistory.org/pages/571.html.

Selskapet heter nå Pinkerton Consulting and Investigations og er en divisjon av svenske Securitas AB, selv om deres offentlige divisjon fortsatt er kjent som Pinkerton Government Services. Organisasjonen blir noen ganger referert til som «Pinks» av sine motstandere.
## Eksterne lenker
*
Helü av Wu

**Helü** (forenklet kinesisk: 阖闾, tradisjonell kinesisk: 闔閭) var konge av den antikke kinesiske staten Wu 514-496 f.Kr. Han hersket mot slutten av vår- og høstannalenes tid. Da han ville ta kong Liao av Wu av dage og overta tronen selv fikk han snart en medhjelper i Zhuan Zhu. Da han hadde utført mordet i 515 oppsteg prinsen på staten Wus trone og ble kong Helü (som prins hadde hans navn vært **Guang Zung Fu**). Kongen utnevnte Wu Zixü (død 484), som hadde anbefalt Zhuan Zhu til ham, til å utforme og lede byggingen av «den store by», som i dag er blitt til byen Suzhou.  I 506 innledet kong Helü sammen med Wu Zixü og Sun Zi et stort felttog mot staten Chu. De gikk seirende ut av fem feltslag, og erobret  hovedstaden Ying. 

I 496 ble kong Helu begravd i Huqiu *(Tigeråsen)* i sin store by (Suzhou). 

Hans sønn, kong Fuchai av Wu, etterfulgte ham i 495 f.Kr.

## Kilder
* *[[Shiji]]*
Bergens Svømme Club

**Bergens Svømme Club** (**BSC**) er Norges eldste svømmeklubb og ble stiftet 7. juli 1908 av åtte unge entusiaster, blant dem styreleder Alf Knag.

Klubben er i dag Bergens største svømmeklubb med over 1300 medlemmer. BSC er medlem av Norges Svømmeforbund og tilbyr kjerneaktivitetene konkurransesvømming, masterssvømming og svømmeskole etter modellen Norges Svømmeskole. 

Ved stiftelsen var svømmesporten en utendørs sport. På Vestlandet strakk sesongen seg over maks 4 måneder. Treningen fant sted primært i Sydnes Sjøbad, men også i Konsulbukten i Nordåsvannet. Med disse  begrensede treningsforhold gjorde BSC seg lite bemerket på det nasjonale plan. Men under de berømte Vågsløpene i Bergen havn var entusiasmen stor og flere tusen tilskuere bivånet denne årlige svømme utskeielsen!

Klubben gikk inn i en ny fase med det sportslige gjennombruddet for BSC i 1960 ved åpningen av et innendørs 25m basseng, nemlig Sentralbadet. De forutseende i BSC ansatte en ny, internasjonal trenerkapasitet. Dette kombinert med et helårlig treningstilbud resulterte i at BSC dominerte norsk svømmesport til midten av 70-årene.

Fra 1980 til 1983 falt medlemstallet, noe som hadde sammenheng med at Sentralbadet var stengt i en lang periode. - Men fra 1984 og utover opplevde BSC en solid fremmarsj. Innenfor klubbledelsen ble der en ny giv og med større oppmerksomhet omkring rekrutteringsarbeidet. Trenersiden ble mere profesjonell og ikke minst mere stabil.

Fra 1993 har klubbens styre satset på profesjonalisering, først på sportslig side, siden innen svømmeskolen og i den senere tid også i det administrative leddet. I 1995 ble Flemming Skov Jensen ansatt som sportslig leder  (noe han er fremdeles!!.) BSC hadde fått en sportslig leder med høy utdannelse, internasjonal erfaring og gode pedagogiske egenskaper. - BSC fikk solid sportslig fremgang og har i stor grad dominert norsk svømming de siste årene. 

Klubbens satsing har gitt resultater og BSC var representert  i OL 2008 med svømmeren Gard Kvale og i OL-2012 med Lavrans Solli

## Eksterne lenker
* 

## Litteratur
* Jacob T. Larsen (2008): *BSC i hundre: landets eldste svømmeklubb: 1908-2008*
Thomas Arabo

**Thomas Arabo** (født 1940) er en færøysk politiker, direktør og ingeniør.

## Liv og virke
Han gikk sjømannsskole og utdannet seg så til sivilingeniør. Arabo var teknisk direktør og senere administrerende direktør i Strandfaraskip Landsins. Han hadde permisjon fra 1981 til 1989 for å være daglig leder for forløperen til Nordisk atlanterhavssamarbeid (NORA). Arabo var styreformann i Smyril Line fra 1986 til 1991.

Arabo var innvalgt på Lagtinget fra Norðurstreymoy i periodene 1984–1988 og 1990–1994 og representerte det sosialdemokratiske partiet Javnaðarflokkurin. Han var formann i Lagtingets revisjon fra 1985 til 1988.

Han var industri- og handelsminister i Atli Dams sjette regjering fra 1991 til 1993, og fikk ansvar for skolesaker i påvente av en ny regjeringsdannelse i 1993. Arabo var deretter fiskeri- og industriminister i Marita Petersens regjering frem til lagtingsvalget i 1994.

Han gikk tilbake til direktørstillingen i Strandfaraskip Landsins, men måtte gå av i 1996, etter kritikk av selskapets regnskapsførsel.

Han er gift med Anna, født Jensen, og bosatt på Oyrareingir. Deres sønn Ben Arabo er også kjent fra færøysk næringsliv og politikk.

Arabo-navnet kommer fra stamfaren Peder Ditlevsen Arhboe, sogneprest på Vágar, gift med Beinta Broberg.

## Referanser
Askholmene (Frogn)

**Askholmene** er en samling av fire små holmer i Frogn kommune, Akershus. De ligger i Oslofjorden, 4,7 kilometer nord for kirken i Drøbak, med Håøya i vest og Marikova på Nesoddhalvøya i øst.

Til sammen dekker de fire holmene cirka 20 dekar. Høyeste punkt er 12,5&nbsp;moh. Den østligste av holmene er fredet som naturreservat på grunn av fuglelivet. For øvrig er holmene regulert som friområde.

Under slaget ved Oscarsborg festning under angrepet på Norge 9. april 1940 ble den tyske krysseren «Blücher» beskutt med artilleri og torpedoer da skipet passerte Oscarsborg festning. Krysseren sank øst for Askholmene omkring kl 06:23 denne morgenen. Totalt omkom mellom 650 og 1&nbsp;000 tyskere, mens 1&nbsp;400 overlevde.

Et par hundre klarte å karre seg opp på Askholmene. De reddet seg fra å fryse i hjel ved å kle seg nakne, stille seg tett sammen med armene rundt livet på hverandre i en tett ring og hoppe rundt i sirkel, mens de iblant klasket ryggen på mannen foran. De drev på med dette til de var utslitte, men offiserene holdt dem i gang til hjelpen kom, med skyss inn til land. 

24. juli samme år ble det reist en minnestøtte på Askholmene over de falne tyskerne. Ved frigjøringen i mai 1945 ble støtten revet, men fundamentet står der fremdeles. 

## Referanser
Polen under Vinter-OL 1936

**Polen under Vinter-OL 1936**. Tjue sportsutøvere fra Polen, alle menn, deltok i seks sporter under Vinter-OL 1936 i Garmisch-Partenkirchen. De deltok i alpint, langrenn, skøyter, skihopping, ishockey og kombinert. Polen vant ikke noen medaljer, beste plassering var en femteplass i skihopping.

## Medaljer

## Eksterne lenker
* Resultater og profilside  på sports-reference.com
Espen Antonsen

**Espen Antonsen** (født 1981 i Kristiansund) også kjent under artistnavnet *Beist*, er en norsk trommeslager kjent fra metal-bandene Blood Red Throne. Han er en av grunnleggerne i Slagmark og fra bandet The Sickening. Han er med i bandene Groad (grindcore) og Copropraxia (brutal Death) 

Slagmark er et black metal/death metal-band fra Kristiansund startet i november 1998. Bandet hadde sine røtter i Black Metal men gikk senere over i Death Metal.  

## Diskografi
### [[Blood Red Throne]]
* *[[Affiliated with the Suffering]]* (studioalbum, 2003)
* Slagmark: Eradication (studioalbum, 2005)
* The Sickening: Death Devastation Decay (studioalbum, 2009)

### Slagmark
* *Maniq lord* (Demo, 1999)
* *Art of War* (Demo, 2001)
* *Erase Christianity* (Demo, 2003)
* *Eradication* (Studioalbum, 2005)

## Eksterne lenker
* Espen Antonsen hos Groove.no
Romania under Vinter-OL 1936

**Romania under Vinter-OL 1936**. Femten sportsutøvere fra Romania, fjorten menn og én kvinne, deltok i fem sporter under Vinter-OL 1936 i Garmisch-Partenkirchen. De deltok i alpint, bobsleigh, kunstløp, langrenn og skihopping. Romania vant ikke noen medaljer, beste plassering var en trettendeplass i kunstløp.

## Medaljer
John Petersen

**John Christian Petersen** (født 8. september 1948 i Skopun, død 12. september 2018) var en færøysk entreprenør og politiker (Ff.).

Han er utdannet skipsbygger fra 1969 samt maskinist fra 1974. Han var selvstendig næringsdrivende som skipsbygger 1965–1973. I 1975 tok han over farens bygg- og anleggsvirksomhet sammen med broren Kristian Arnfinn Petersen. Firmaet tok navnet J. & K. Petersen og vokste til et Færøyenes største entreprenørfirmaer med over 100 ansatte.

Petersen var medlem av kommunestyret i Skopun 1976–1992, styremedlem i kraftselskapet SEV 1985–1991 og innvalgt på Lagtinget fra Sandoy 1988–2002. Petersen var fiskeri- og landbruksminister 1991–1993 i Atli Dams sjette regjering, senere fiskeriminister 1996–1998 i Edmund Joensens andre regjering og Anfinn Kallsbergs første regjering. Han hadde ansvaret for fiskerinæringen i en tid da bankkrisen på Færøyene nærmest hadde utradert den. Han var kritisk til at danskene hadde utpekt de personene som skulle bestyre et finansieringsfond for omorganisering av fiskeindustrien, og karakteriserte Danmark som «storimperialister».

Petersen måtte trekke seg som fiskeriminister i 1998 etter anklager om voldtekt av en 17 år gammel jente mens hun bodde på hybel i hans hjem i 1995. Petersen hevdet at samleiet hadde vært frivillig, og nektet straffeskyld, men måtte etter hvert bøye av for presset og trekke seg fra ministerposten. Han ble senere dømt til 10 måneders fengsel og 30&nbsp;000 danske kroner i oppreisning til jenta. I juli 1999 fikk han avslag på søknaden til Justisdepartementet om å få prøvd saken sin for Højesteret. Med dette trakk han seg også fra Lagtinget, og Eyðun Viderø møtte resten av perioden.

## Referanser
Luhe (Nanjing)

**Luhe** (kinesisk: 六合区, pinyin: *Lùhé Qū*) er et bydistrikt i den subprovinsielle by Nanjing i provinsen Jiangsu i Folkerepublikken Kina. Det har et areal på 1&nbsp;484,8&nbsp;km² og teller ca. 860&nbsp;000&nbsp;innbyggere (2004).

I distriktet ligger den statlige geoparken Luhe.

## Samferdsel
Kinas riksvei 328 i provinsen Jiangsu løper fra Nanjing via blant annet Yangzhou til Nantong.  

## Eksterne lenker
* Infoside
Jiangyin

**Jiangyin** (kinesisk: 江阴; pinyin: *Jiāngyīn*) er et byfylke i byprefekturet Wuxi i provinsen Jiangsu i  Folkerepublikken Kina. 

Befolkningen var på  innbyggere i 1999.

## Historie
Under Ming-dynastiet var Jiangyin en rik og viktig by i regionen Jiangnan. Da Qing-styrkene rykket sørover etter at de hadde erobret Beijing i nord, var Jiangyin en av de heller få byer og fylker som nektet å overgi seg til det nye herskerdynastiet. Den gjorde i 1645 nærmest selvmorderisk motstand mot sine beleirere; kampene i 1645 var svært blodige med meget stort mannefall, og byen ble fullstendig ødelagt. Senere ble den gjenoppbygd, men gjenvant ikke sin fordums storhet. Den hadde allerede vært på hell under det senere Ming-dynasti.
 
## Administrative enheter
Jiangyin består av 16 storkommuner og en bedriftsutviklingssone.

**Storkommuner**: Chengjiang (澄江镇), administrasjonssete; Huangtu (璜土镇); Ligang (利港镇); Shengang (申港镇); Xiagang (夏港镇); Yuecheng (月城镇); Qingyang (青阳镇); Xiake (霞客镇); Nanzha (南闸镇); Yunting (云亭镇); Huashi (华士镇); Zhouzhuang (周庄镇); Xinqiao (新桥镇); Changjing (长泾镇); Gushan (顾山镇); Zhutang (祝塘镇).

**Bedriftsutviklingssonen** Jiangyin (江阴经济开发区) består av tjenestestedene Xincheng Dong (新城东办事处), Gangkou (港口办事处), Shizhuang (石庄办事处), og Jingjiang (靖江园区).

## Referanser


## Eksterne lenker
* Lokalregjeringens side 
* Jiangyin i 3D
Spania under Vinter-OL 1936

**Spania under Vinter-OL 1936**. Seks sportsutøvere fra Spania, fire menn og to kvinner, deltok i to sporter, alpint og langrenn, under Vinter-OL 1936 i Garmisch-Partenkirchen. Spania vant ikke noen medaljer, beste plassering var en sekstiandreplass på 18 km langrenn.

## Medaljer
Magellans kors

***Magellans kors*** er en kriminalroman skrevet av den norske forfatteren Roar Sørensen, utgitt januar 2009. 

Boka handler om en norsk politimann, Stein Inge Olsen, alias Stingo, som har flyktet fra et trøblete liv i Norge og bosatt seg på Filippinene. Han er i ferd med å ta sitt eget liv da en kvinne på flukt ramler inn døren og trygler om hjelp. Det siste hun rekker å fortelle Stingo før hun dør i armene hans, er at noen har planer om å myrde landets president.

*Magellans kors* fikk terningskast 5 i VG da den utkom: «Boken har en spenningskurve som minner om en Tina Turner-konsert, med start i hundre og stigning derfra... Du skrus fast i lesestilling. Det blir ikke lett for forfatteren å toppe denne.» Berit Kobro, VG.
Storbritannia under Vinter-OL 1936

**Storbritannia under Vinter-OL 1936**. Trettiåtte sportsutøvere fra Storbritannia, tjueåtte menn og ti kvinner, deltok i seks sporter under Vinter-OL 1936 i Garmisch-Partenkirchen. De deltok i alpint, bobsleigh, langrenn, kunstløp, ishockey og kombinert. Storbritannia kom på sjuendeplass med en gull- en sølv- og en bronsemedalje. 

## Medaljer

## Medaljevinnerne
Saunders Island (Sør-Sandwichøyene)

**Saunders Island** er en ubebodd øy i øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene. Øya er 8,8 km lang og ligger mellom Candlemas Island og Montagu Island. 

Øya er en aktiv stratovulkan, hvor høyeste punkt er Mount Michael på 990 moh. Vulkanen hadde et større utbrudd i 1819 og har hatt utbrudd jevnlig siden 2000, hvor det siste var i 2005. Krateret er på 700 meter i diameter og inneholder en aktiv lavasjø.

Saunders Island ble oppdaget i 1775 av James Cook, som oppkalte øya etter admiral Charles Saunders. Øya ble kartlagt av en russisk antarktisekspedisjon under ledelse av Fabian Gottlieb von Bellingshausen i 1819.
Montagu Island

**Montagu Island** er en ubebodd øy i øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene. Montagu Island er den største øya i Sør-Sandwichøyene og er 12 km lang og 10 km bred. 90% av overflaten er snødekt. Mount Belinda er øyas høyeste fjell med 1&nbsp;370 moh, som inntil et utbrudd i 2002 var antatt å være en inaktiv vulkan. Øya hadde sist et utbrudd i 2005. 

Montagu Island ble oppdaget i 1775 av James Cook, som oppkalte øya etter John Montagu. 

## Referanser
Ringo Starr: Live at Soundstage

***Ringo Starr: Live at Soundstage*** er et konsertalbum fra rockemusiker og eks-Beatle Ringo Starr, utgitt i 2007. Albumet ble spilt inn på Genessee Theatre i Waukegan, Illinois den 25. august 2005 som en del av PBS-konsertserien *Soundstage*.

*Ringo Starr: Live at Soundstage* inneholder mange av Starrs best kjente sanger, både som soloartist og som Beatle, blant annet: «With a Little Help from My Friends», «Yellow Submarine», «Octopus's Garden», «Photograph», og sanger fra hans to foregående studioalbum, *[[Choose Love]]* og *[[Ringo Rama]]*.

## Sporliste
#«With a Little Help from My Friends» / «It Don't Come Easy» (Lennon/McCartney – Richard Starkey/George Harrison)
#«Octopus's Garden» (Richard Starkey)
#«Choose Love» 
#«I Wanna Be Your Man» (Lennon/McCartney)
#«Don't Pass Me By» (Richard Starkey)
#«I'm the Greatest» (John Lennon)
#«Memphis in Your Mind»
#«Photograph» (Richard Starkey/George Harrison)
#«Never Without You» 
#«Back Off Boogaloo» (Richard Starkey) 
#«Boys» (Luther Dixon/Wes Farrell)
#«Yellow Submarine» (Lennon/McCartney)
#«Act Naturally» (Johnny Russell/Voni Morrison)
#«With a Little Help from My Friends» (Lennon/McCartney)

## Hele spillelisten for konserten

#«With a Little Help from My Friends» / «It Don't Come Easy» (Lennon/McCartney – Richard Starkey/George Harrison)
#«Octopus's Garden» (Richard Starkey)
#«Choose Love»
#«I Wanna Be Your Man» (Lennon/McCartney)
#«Down Under» (Colin Hay)
#«Waiting for My Life to Begin» (Colin Hay, med Cecilia Noel)
#«Don't Pass Me By» (Richard Starkey)
#«I'm the Greatest» (John Lennon)
#«Give Me Back the Beat»
#«Memphis in Your Mind»
#«Photograph» (Richard Starkey/George Harrison)
#«Never Without You»
#«Back Off Boogaloo» (Richard Starkey) 
#«Who Can It Be Now?» (Colin Hay)
#«Boys» (Luther Dixon/Wes Farrell)
#«You Can't Do That» (Lennon/McCartney)
#«Long Tall Sally»
#«I'm Down» (Lennon/McCartney)
#«Oh! Darling» (Lennon/McCartney)
#«Yellow Submarine» (Lennon/McCartney)
#«Act Naturally» (Johnny Russell/Voni Morrison)
#«With a Little Help from My Friends» (Lennon/McCartney) (med Colin Hay og Cecilia Noel)

## Eksterne lenker
*
Philip Rosseter

**Philip Rosseter** (1568–1623) var en engelsk komponist, luttenist og teatermanager.

## Liv og virke
Fra 1603 til sin død i 1623 var Rosseter luttenist for James I av England. Han er best kjent for *A Book of Ayres* (1601) som han skrev i samarbeid med Thomas Campion. I forordet, som sannsynligvis ble skrevet av Campion, kritiseres kompleks kontrapunkt og «intrikate» harmonier fordi det gjør ordene uforståelige. Campion og Rosseter hadde et både profesjonelt og personlig forhold: i Campions testamente var Rosseter oppført som enearving.

Rosseter andre bok, *Lessons for Consort* (1609), er skrevet for broken consort med pandora, cister, lutt, fløyte, diskantgambe og bassgambe, og inneholdt arrangementer av egne og andres komposisjoner. 

Rosseters sanger med luttakkompagnement er stort sett korte og homofone med et minimum av repetisjoner og lite bruk av tonemaleri, dvs at musikken i liten grad uttrykte teksten. Samtidig er stykkene rike på musikalsk oppfinnsomhet. 

## Referanser


## Litteratur
*Campion, Thomas og Philip Rosseter. *A booke of ayres, set foorth to be song to the lute, orpherian, and base violl* (London, 1601), *Early English Books Online*, http://eebo.chadwyck.com/ (abonnementstilgang).
*Greer, David. "Philip Rosseter", *[[Grove Dictionary of Music and Musicians|Grove Music Online]]*, red. L. Macy, grovemusic.com (abonnementstilgang).
*Halliday, F. E. *A Shakespeare Companion 1564-1964,* Baltimore, Penguin, 1964.
*Harwood, Ian. "Philip Rosseter", *Oxford Dictionary of National Biography*, www.oxforddnb.com (abonnementstilgang).

## Eksterne lenker
* 
* Video av ''When Laura smiles'' av Philip Rosseter framført av Valeria Mignaco, soprano & Alfonso Marin, lutt
* Philip Rosseter framført av Brian Wright
Carl Gustav M45

**Carl Gustav M45** (Kulsprutepistol m/45) er en svensk maskinpistol.

Den ble designet i 1944 hos Carl Gustaf-fabrikken i Eskilstuna av den svenske våpendesigneren Gunnar Johnsson. Den ble adoptert av Sveriges forsvar i 1945. Maskinpistolen ble også brukt av amerikanske spesialstyrker i Vietnamkrigen, hvor den gikk under navnet «K-Rifle» og «Swedish-K». Den er helautomatisk og kamret for kaliber 9 x 19 mm ammunisjon.

## Varianter
* **M45/M45S** – første versjon
* **M45B** – vanlig produksjonsmodell
* **M45C** – med varmeskjold og bajonettfeste, til bruk i parader.
* **M45BE** – med omstiller for full/halvautomatisk ild, for det svenske politi.
;Utenlandske
* **Port Said** – Egyptisk lisensvensjon.
* ** Smith & Wesson M76** – ulisensiert kopi produsert av Smith & Wesson.
* **MK760** Kopi av S&W M76 produsert av MK Arms.

## Eksterne lenker
* Modern Firearms – Carl Gustaf Kp M/45 submachine gun
* The Swedish "K" Submachinegun – by Gabriel Suarez
Stadio del Trampolino

**Stadio del Trampolino** (norsk: *Hoppbakkestadion*) er et skihoppanlegg ved tettstedet Pragelato i Italia. Anlegget var arena for skihopping og kombinert under OL i Torino i 2006. Det har fem hoppbakker, hvorav de to største ble brukt under OL: K125 (HS140), K95 (HS106), K60 (HS66), K30 og K15. Storbakken er Italias største hoppbakke.

Byggingen av anlegget startet i august 2002, og hoppbakkene sto ferdig i 2004. Infrastrukturen rundt ble ferdigstilt i 2005. Første internasjonale renn i anlegget var B-verdenscup i kombinert 8. og 9. januar 2005, fulgt av verdenscup i både kombinert og spesielt hopp («prøve-OL») måneden etter. I tillegg til hopp og kombinert i OL i 2006, ble Stadio del Trampolino også brukt under vinter-Universiaden i 2007, og det har hatt renn i Sommer Grand Prix.

Hoppanlegget har flomlys, og alle fem bakkene har plastmatter som muliggjør helårsbruk. Anlegget har en tilskuerkapasitet på 9000.

Bakkerekord i K125-bakken er 144 meter, satt av Simon Ammann (Sveits) i verdenscupen 13. desember 2008. I K95-bakken er anerkjent bakkerekord 104,5 meter, satt av Dmitrij Vasiljev (Russland) og Michael Uhrmann (Tyskland) i OL 12. februar 2006. Dmitrij Ipatov (Russland) hoppet imidlertid 108 meter i vinter-Universiaden 19. januar 2007. I HS66-bakken er bakkerekorden (på plast) 65,5 meter, satt av Tomasz Byrt (Polen) i et juniorrenn 16. august 2007.

Nettstedet OkFoto fortalte i oktober 2015 at hoppanlegget i Pragelato står til forfalls. Bare 11 år etter at anlegget ble bygd, bar det tydelig preg av manglende vedlikehold og bruk. Siste større renn i hoppbakkene var Sommer Grand Prix i 2009. De lokale myndighetene i Pragelato foreslo i mars 2017 å rive de to største hoppbakkene og gjøre den delen av anlegget om til alpinanlegg. De tre minste hoppbakkene skal beholdes.

## Viktige renn (vinter)

## Kilder
* Skisprungschanzen-Archiv: Pragelato
* FIS: Resultater (Pragelato)
* FIS: Resultater (Torino)


## Eksterne lenker
*
Thomas Campion

**Thomas Campion** (1567–1620) var en engelsk komponist, poet og lege. 

## Liv
Campion studerte ved Peterhouse College, Cambridge, men avbrøt uten å ta noen grad. Han studerte senere rettsvitenskap i London, uten at det ser ut til at han praktiserte som jurist. 

38 år gammel reiste Campion til Caen for å studere medisin. Det medisinske fakultetet ved byens universitetet ble regnet som faglig gjennomsnittlig, men var berømt for sine poesikonkurranser. Etter tre års studier etablerte han en legepraksis i London.

Thomas Campion døde sannsynligvis under en pestepidemi. 

## Virke
Debuten som poet kom i 1591, da fem av Campions arbeider ble publisert i en utgave av Sir Philip Sidneys *Astrophel and Stella*. Tilsammen skrev han over hundre sanger med luttakkompagnement. Den første samlingen, *A Book of Ayres*, gav han ut sammen med Philip Rosseter i 1601 og de fire som fulgte gav han ut parvis, *Two Books of Ayres* (rundt 1613) og *The Third and Fourth Book of Ayres* (etter februar 1617). 

Rundt 1610 publiserte Campion en bok om kontrapunkt, *A New Way of Making Fowre Parts in Counterpoint By a Most Familiar and Infallible Rule* («en ny måte å skape fire-stemmers kontrapunkt på»), som ble gitt ut på nytt i 1660. Boka er hovedsakelig en oppsummering av Sethus Calvisius' regler for kontrapunkt, men har likevel musikkhistorisk betydning på grunn av Campions understreking av basslinja som grunnlaget for harmonikken, en viktig utvikling på veien mot den nye barokke musikkstilen. 

## Betydning
Campion kunne en tid glede seg over en viss musikalsk og litterær suksess ved hoffet til kong James I, men ble ingen rik mann. Til tross for seks trykte sangbøker, flere verk oppført ved kongens hoff og en sannsynligvis grei legepraksis, etterlot han bare 23 pund til sin livslange venn og samarbeidspartner, Philip Rosseter.

I egen levetid, og i noen år etter, hadde Campion en viss litterær betydning som vises av at diktene hans ble ført inn i mange lyrikkinteressertes private manuskripter, og at flere komponister tonesatte Campions vers. Senere falt han i glemsel inntil Arthur Henry Bullen gav ut den første utgaven samlede verk (1889) og med det startet en bølge av interesse. T.S. Eliot og Ezra Pound var blant beundrerne.

Campions poesi representerer ingen ny litterær retning, de er mer å regne som en fortsettelse og foredling av 1500-talls-lyrikken. For generasjonen som fulgte hadde han lite å tilby, ganske ulikt de dristige nyvinningene til hans samtidige, John Donne. Campions miniatyrer beundres for deres iboende skjønnhet, men noen stor litteraturhistorisk betydning har han ikke.

## Referanser


## Eksterne lenker
* Elise Bickford Jorgens: Fyldig biografi, poetryfoundation.org

*
Ringo Starr & His All Starr Band Live 2006

***Ringo Starr & His All Starr Band Live 2006*** er et konsertalbum fra rockemusiker og eks-Beatle Ringo Starr, utgitt i 2008. Albumet ble spilt inn 16. juli 2006 i Uncasville, Connecticut under All-Starr-turneen i 2006.

Som gjesteartister medvirket Billy Squier, Edgar Winter, Hamish Stuart, Richard Marx, Rod Argent og Sheila E. Starrs langvarige produsent-makker Mark Hudson avslo å bli med, noe som førte til avslutningen av deres langvarige samarbeide. 

## Sporliste
#«Introduction»
#* Inkluderer versjoner av «With a Little Help from My Friends» (Lennon/McCartney) og «It Don't Come Easy» (Richard Starkey)
#«What Goes On» (Lennon/McCartney/Starkey)
#«Honey Don't» (Carl Perkins)
#«Everybody Wants You» (Billy Squier)
#«Free Ride» (Daniel Earl Hartman)
#«A Love Bizarre» (Prince/Sheila Escovedo)
#«Don't Mean Nothing» (Richard Marx/Bruce Gaitsch)
#«She's Not There» (Rod Argent)
#«Yellow Submarine» (Lennon/McCartney)
#«Frankenstein» (Edgar Winter)
#«Photograph» (Richard Starkey/George Harrison) 
#«Should've Known Better» (Richard Marx)
#«The Glamorous Life» (Sheila Escovedo)
#«I Wanna Be Your Man» (Lennon/McCartney)
#«Rock Me Tonite» (Billy Squier)
#«Hold Your Head Up» (Rod Argent/Chris White)
#«Act Naturally» (Johnny Russell/Voni Morrison)
#«With a Little Help from My Friends» (Lennon/McCartney)

## Eksterne lenker
*
Bristol Island

**Bristol Island** er en ubebodd vulkansk øy mellom Montagu Island og Thule Island i øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene.

Bristol Island er 9 ganger 10 kilometer lang. Det har vært vulkanutbrudd på øya i 1823, 1935, 1936, 1950, 1956 og 2016.

Bristol Island ble oppdaget i 1775 av James Cook, som oppkalte øya etter Augustus Hervey, tredje jarl av Bristol. 

## Referanser




## Eksterne lenker
*
Utdannings-, forsknings- og kulturdepartementet (Island)

**Utdannings-, forsknings- og kulturdepartementet** (islandsk: *Menntamálaráðuneytið*) er et departement i den islandske regjeringen.

Departementet ledes av en *permanent sekretær*, Halldór Árnason, og ministeren har en politisk rådgiver, Steingrímur Sigurgeirsson. Det er delt inn i 3 avdelinger:
* Avdeling for kultur
* Avdeling for utdanning
* Avdeling for forskning og høyere utdanning

Siden 30. november 2017 har Lilja Dögg Alfreðsdóttir vært undervisnings-, vitenskaps- og kulturminister.
## Eksterne lenker
*
Vetil

**Vetil** (finsk: *Veteli*)  er en kommune i landskapet Mellersta Österbotten i Finland. Den grenser til Kaustby, Halso, Perho, Vindala, Lappajärvi, Evijärvi og Kronoby. Kommunen er enspråklig finsk. Vetil hadde .

Noen steder i Vetil er Dunkars (fi.: Tunkkari), Röringe (fi.: Räyrinki) og Övervetil (fi.:Yli-Veteli). I Vetil finnes også fossen Karjalankoski. Nedervetil ligger imidlertid i Kronoby kommune.

## Kjente innbyggere
* Esko Aho, politiker og tidligere statsminister i Finland
* Juha Sipilä, politiker
* Hannu Taipale, langrennsløper
* Kalle Lassila,  langrennsløper

## Referanser
Anders Haave

**Anders Faret Haave** (født 1981), også kjent under artistnavnet **Haave**, er en norsk trommeslager innenfor black og death metal sjangeren. 

Han er mest kjent fra bandet Blood Red Throne, men han har også spilt i Ground Zero System, Images at Twilight og In Vain. I tillegg har han også vært session medlem i blant annet Nordjevel og Abyssic. 

Siden 2022 har han spilt med Ragnarok.

## Band
* Ragnarok (2022–)
* Images at Twilight (2012– )
* Blood Red Throne (2005–2010)
* In Vain (session medlem 2004–2005)
* Ground Zero System (2004–2008)

## Diskografi
### Blood Red Throne
* *[[Come Death]]* (Studioalbum, 2007)
* *[[Souls of Damnation]]*  (2009)

### Images at Twilight
* *[[Kings]]* (Studioalbum, 2015)

## Referanser


## Eksterne lenker
*
Mahanadi (elv)

**Mahanadi** er en elv i India. Den er 885 kilometer lang.

## Eksterne lenker
*  Bargarh district topography
* Burnt paddy and dead fish 
* Orissa Govt. blamed for declining quality of river water 
* Mahanadi River
Liste over Færøyenes skoleministre

**Skoleministeren** (færøysk: *landsstýrismaðurin í skúlamálum*/*undirvísingarmálum*) var fra 1959 til 1998 en ministerpost i Færøyenes regjering. Siden innføringen av departementsstrukturen i 1998 har skolesaker vært tillagt Kulturdepartementet.

## Referanser
Choose Love

***Choose Love*** er det trettende studioalbumet til Ringo Starr, utgitt i 2005. Albumet ble spilt inn i løpet av 2004 og 2005. Albumet ble godt mottatt av kritikere. 
Han brukte det samme ensemblet som han spilte inn albumene *[[Vertical Man]]* og *[[Ringo Rama]]* med. Starr produserte albumet sammen med sin musikalske makker gjennom flere år, Mark Hudson. På samme måte som på tidligere album, har Ringo Starr også her med kjente gjesteartister; Billy Preston og Chrissie Hynde fra The Pretenders er de mest kjente gjestene.

*Choose Love* ble originalt gitt ut som dobbeltsidig diskett (dual disc) med CD på en side og DVD på den andre. Innholdet på DVD-en er en dokumentar om innspillingen av albumet.

*Choose Love* oppnådde ikke plassering på albumlistene hverken i Storbritannia eller i USA. Begge forgjengerne, *[[Vertical Man]]* og *[[Ringo Rama]]*, var større kommersielle suksesser. 

## Sporliste
Alle sanger av Richard Starkey/Mark Hudson/Gary Burr/Steve Dudas/Dean Grakal, unntatt hvor merket.

#«Fading In Fading Out» (Richard Starkey/Mark Hudson/Gary Burr) – 3:57
#«Give Me Back the Beat» – 3:54
#«Oh My Lord» – 5:32
#* en respons til George Harrisons «My Sweet Lord», inneholder Starrs originale demo av sangen.
#* med Billy Preston på orgel.
#«Hard to Be True» (Richard Starkey/Mark Hudson/Gary Burr) – 3:28
#* med Billy Preston på bakgrunnsvokal.
#«Some People» – 3:18
#«Wrong All the Time» (Richard Starkey/Mark Hudson/Gary Burr) – 3:39
#* med Billy Preston på orgel.
#«Don't Hang Up» (Richard Starkey/Mark Hudson/Gary Burr) – 3:27
#* med Chrissie Hynde på vokal.
#«Choose Love» (Richard Starkey/Mark Hudson/Gary Burr) – 3:08
#«Me and You» (Richard Starkey/Mark Hudson/Steve Dudas) – 2:15
#«Satisfied» (Richard Starkey/Mark Hudson/Gary Nicholson) – 3:19
#«The Turnaround» – 3:54
#«Free Drinks» – 4:47
#* inneholder et kort navnløst skjult spor.

## Personell
*Ringo Starr&nbsp;– Hovedvokal, trommer, perkusjon, orgel, intro/outro-demo på «Oh My Lord», loop på «Free Drinks»
*John Amato&nbsp;– Saksofoner
*Gary Burr&nbsp;– Akustisk gitar, elektrisk gitar og bassgitar, bakgrunnsvokal
*Jim Cox&nbsp;– Piano, arrangement
*Steve Dudas&nbsp;– Akustisk gitar, elektrisk gitar og slide-gitar, Bakgrunnsvokal
*Dean Grakal&nbsp;– Bakgrunnsvokal
*Gary Grant&nbsp;– Messingblåser
*Dan Higgins&nbsp;– messingblåser, saksofoner, treblåser
*Mark Hudson&nbsp;– Akustisk gitar, elektrisk gitar og bassgitar, keyboard, munnspill, bakgrunnsvokal
*Chrissie Hynde &nbsp;– Hovedokalist på «Don't Hang Up»
*Mark Mirando&nbsp;– Elektrisk gitar, bakgrunnsvokal
*Billy Preston&nbsp;– Piano, B3 Orgel, bakgrunnsvokal
*Robert Randolph&nbsp;– Elektrisk gitar
*Barbara Starkey&nbsp;– Djevelstemme på «The Turnaround»
*The Rose Stone Choir&nbsp;– Korarrangement på «Oh My Lord» av Rose Stone

## Eksterne lenker
* 
* Koch Records nettside om albumet
Aleksandr Bessmertnykh (diplomat)

:*For skiløperen, se [[Aleksandr Bessmertnykh (skiløper)]]*

**Aleksandr Aleksandrovitsj Bessmertnykh** (russisk Александр Александрович Бессмертных; født 10. november 1933 i Bijsk i Altaj kraj i Sovjetunionen – nå Russland) var en sovjetisk jurist, diplomat og en kort periode utenriksminister. Han gikk først på skole i Gorno-Altajsk og ble ansatt i utenriksministeriet i 1957 etter å ha fullført en juridisk utdannelse på MGIMO, universitetet i Moskva hvor de fleste russiske diplomatene får sin utdannelse. I 1957 tok han juridisk doktorgrad. Han behersker flere språk og det er kjent at han skrev noen av talene til Nikita Khrusjtsjov. 

Fra 1960 til 1966 arbeidet han som oversetter for Sikkerhetsrådet i New York. Siden kom han til utenriksminister Andrej Gromykos stab og arbeidet med nedrustningsspørsmål og forholdet mellom Sovjetunionen og USA før han i 1970 kom som førstesekretær og stedfortreder for ambassadøren i den russiske ambassade i Washington D.C., en stilling han hadde helt til 1983. I denne tiden møtte han en rekke av de amerikanske presidentene: Richard Nixon, Gerald Ford, Ronald Reagan, Jimmy Carter og George H.W. Bush.

I 1983 ble han medlem av kollegiet for utenrikssaker i Sovjetunionen og utnevnt til leder for avdelingen for USA og Canada. Dette vervet førte til at han arrangerte et møte mellom Gorbatsjov og Reagan i Genève. I 1988 ble han første viseutenriksminister, og i 1990 utnevnte Gorbatsjov ham til ambassadør i Washington. Da Sjevardnadse trådte tilbake i desember 1990, ble Bessmertnykh 15. januar 1991 valgt til utenriksminister av Det øverste Sovjet. Men etter augustopprøret i Moskva i 1991 måtte han gå fra sin ministerpost. 

Han har siden arbeidet videre med internasjonale spørsmål i ulike sammenhenger. Han er medlem av flere universiteter og akademier og har skrevet en rekke artikler og forskningsoppgaver om diplomatiske emner. Han har flere ordener og utmerkelser og bor i Moskva med sin kone Marina Wadimirovna, som han har en sønn og en datter med. 

## Referanser


## Kilder
* *[[Hvem Hva Hvor]]* 1992

## Eksterne lenker
* ''Aleksandr Bessmertnykh, a former Soviet Foreign Minister'' omtale hos Russia Today
Xinyi (Xuzhou)

**Xinyi** (kinesisk: 新沂; pinyin: *Xīnyí*) er et byfylke i byprefekturet Xuzhou i provinsen Jiangsu i Folkerepublikken Kina. 

Befolkningen var på  innbyggere i 1999.

## Kulturminner
Det neolittiske Huatingfunnstedet (*Huating yizhi*, 花厅遗址) av Dawenkoukulturen ble i 2006 oppført på Folkerepublikken Kinas liste over kulturminner.

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Referanser


## Eksterne lenker
* Lokalregjeringens side 
* - på engelsk
* Huating yizhi
Beveridge-rapporten

**Beveridge-rapporten** er en rapport for trygdeordninger av økonomen, baron William Beveridge i 1942. Rapporten ble utarbeidet på oppdrag av regjeringen i Storbritannia.

Noen av punktene denne planen inneholdt var:
* Offentlig alderstrygd
* Syketrygd
* Arbeidsløshetstrygd
* Ulykkestrygd
* Barnebidrag
Huqiu

**Huqiu** (kinesisk: 虎丘区; pinyin: *Hǔqiū Qū*) er et bydistrikt i byprefekturet Suzhou i provinsen Jiangsu i Folkerepublikken Kina. Det har et areal på 258&nbsp;km² og teller 472&nbsp;000&nbsp;innbyggere. 

Yunyanpagoden, bedre kjent som Huqiutårnet, og kalt Kinas «skjeve tårn i Pisa» står i Huqiu.

## Eksterne lenker
* Infoside
Johanna Schnarf

**Johanna «Hanna» Schnarf** (født 16. september 1984 i Brixen) er en italiensk alpinist fra Syd-Tirol. Hun er spesialist i disiplinene utfor og super-G.

## Karriere

Schnarf debuterte i verdenscupen 5. desember 2004, super-G-rennet i Lake Louise. På grunn av svake resultater tok det ytterligere år før hun igjen stilte til start i et verdenscuprenn. 

Hun tok sine første verdenscuppoeng ved å bli nr. 20 i super-G-rennet i St. Moritz 20. januar 2006, og to dager senere kom hun på tiendeplass samme sted i superkombinasjonen. I sesongen 2005/06 kom hun på andreplass sammenlagt i utfordelen av europacupen.

Under VM 2009 i Val-d’Isère kom hun på sjetteplass i superkombinasjonen. 

Hun fikk sin først pallplassering i verdenscupen 6. mars 2010 da hun ble nummer to i utfor i Crans-Montana, bare ett hundredels sekund bak Lindsey Vonn. 

## Pallplasseringer i verdenscupen

## Eksterne lenker
* 
* Hanna Schnarfs offisielle hjemmeside (tysk- og italienskspråklig)
Lindan

**Lindan** er en klororganisk forbindelse som har vært brukt både som insecticid i jordbruket og som farmasøytisk behandling for hodelus og skabb.

Lindan er en nervegift, som hos mennesker først og fremst påvirker nervesystemet, leveren og nyrene, og kan være kreftfremkallende.

Verdens helseorganisasjon klassifiserer lindan som «middels farlig» (*Moderately Hazardous*), og internasjonal handel med stoffet er underlagt restriksjoner og er regulert i henhold til Rotterdam-konvensjonen. Lindan er for tiden forbudt i over 50 land, og er under vurdering for å bli inkludert under Stockholm-konvensjonen om persistente organiske miljøgifter (POP), som ville forby produksjon og bruk av stoffet over hele verden.


File:Alpha-hexachlorocyclohexane.svg|α-HCH
File:Beta-hexachlorocyclohexane.svg|β-HCH
File:Gamma-hexachlorocyclohexane.svg|Lindan
Haimen

**Haimen** (kinesisk: 海门; pinyin: *Hǎimén*) er et byfylke i byprefekturet Nantong i provinsen Jiangsu i Folkerepublikken Kina. 

Byfylket hadde  innbyggere i 1999.

## Referanser


## Eksterne lenker
* Lokalregjeringens hjemmesider
Avløser

**Avløser** er et yrke innen landbruket.

Som avløser tar man over arbeidet på en gård slik at bonden kan få ferie og fritid, eller hjelp når de er syke.

Arbeidsoppgavene varierer veldig fra gård til gård og mellom årstidene, men felles for alle er at avløseren tar over ansvaret for det daglige stellet på gården. En avløser må ha fokus på HMS i alle ledd i sitt arbeid.

Vanlige arbeidsoppgaver for en avløser:

* stell av husdyr, for eksempel melking, fôring eller fjerning av møkk fra bingen
* overvåke at utstyr og anlegg fungerer som det skal
* rydding, vasking og vedlikehold av gårdsbygninger
* traktorkjøring og arbeid i skog eller på åker
* betjene landbruksmaskiner
* våronn og høstonn

Avløserne er normalt ansatt i avløserlagene, og avløserlaget har ansvar for utlønning og personalbehandling. Avløserlagene har gode forsikringsordninger for de ansatte. I tillegg til yrkesskadeforsikring, har avløseren ansvarsforsikring. I dette ligger at avløseren er forsikret mot de skader han skulle være så uheldig å påføre personer, dyr og utstyr han har ansvaret for i sitt arbeid hos bonden.

## Referanser
Jordskiftetekniker

En **jordskiftetekniker** arbeider med landmåling og kartlegging, og jordskiftekandidatene er ofte utdannet innen geomatikk eller arealplanlegging, eller andre eiendomsfag.  Jordskifteteknikeren skal skaffe til veie data som skal danne grunnlag for arealplanlegging.

En jordskiftetekniker eller jordskiftekandidat kan være ansatt i Jordskifteverket, som er en statlig etat under Landbruksdepartementet, og assisterer jordskifteretten ved rettsmøter og forberedelser til disse, deltar i befaringer og utfører de tekniske oppdragene som sakene fører med seg, men kan også være ansatt i kommuner, i eiendomsselskap eller forskningsinstitusjoner.  Jordskifteteknikere kan dessuten arbeide selvstendig med kart- og beregningsoppgaver, oppmåling og grensemerking.
Jan Cato Poulsen

**Jan Cato Poulsen** (1936–2007) var en norsk jazzpianist og musikkredaktør.

Han ble omtalt som «Cato Poulsen, den grå eminense» i norsk jazzliv og musikkansvarlig i den Oslo-baserte *[[Jazzradioen|Jazzradio’n]]* helt fra den startet i 1997 med daglige 4-timers sendinger, 7 dager i uka. Han var også utøvende jazzpianist med mainstreamjazz og norske utøvere på repertoaret.
## Utgivelser
* DaCatos – Happy Hour (2000)
** Produsent Cato Poulsen
** Piano Cato Poulsen
** Vokal Cato Poulsen
** Trommer 
** Bass 
** Design/repro 
** Innspilt 
* Cato with Friends – It's A Good Life (2004)
** Produsent Cato Poulsen
** Co-produsent 
** Tekniker 
** Piano Cato Poulsen
** Bass 
** Trommer 
** Vokal Laila Dalseth (spor 3 og 9)
** Vokal Cato Poulsen (spor 6 og 14)
** Tenorsax Totti Bergh (spor 3, 9 og 11)
** Flugabone/trombone Erling Wicklund (spor 8, 9 og 16)
** Synthesizer Bjørn Jørgensen (spor 6 og 14)
** Kor Lillemor, Eivind, Erling, Stig, Terje, Cato (spor 16)
** Design/Repro 
** Illustrasjon Inge Grødum
** Innspilt 
** Mikset , Musikkloftet AS
** Mastret , Lydmuren

## Referanser